alexandrainst/scandi-wiki huggingface dataset:
Rotherham United FC

Rotherham United Football Club er en engelsk fotballklubb som spiller i Championship. Klubben ble stiftet i 1870, og ble valgt inn i The Football League i 1919. Tidligere hadde en klubb fra samme by, Rotherham Town, spilt i Football League, men denne klubben ble nedlagt i 1896 etter tre sesonger i 2. divisjon.  «The Merry Millers», som er kallenavnet til Rotherham United, spiller hjemmekampene sine på Millmoor Ground i Rotherham. Byen Rotherham ligger i den engelske regionen Yorkshire og Humber, rett nordøst for Sheffield.

Spillerstall 
Oppdatert 26. september 2022.

Utlånte spillere

Referanser

Eksterne lenker 
 
 Klubbens offisielle nettsider

Fotballag i England
South Yorkshire
Fotballag etablert i 1870
Sport i England i 1870
BK Häcken

BK Häcken er en svensk fotballklubb fra Hisingen i Göteborg som spiller i Allsvenskan. Det er også en bowling-klubb.

Häcken arrangerer hvert år den internasjonale fotballturneringen Gothia Cup for ungdommer. Inntekter fra denne turneringen har gjort klubben til en av de rikere fotballklubbene i Sverige.

Historikk
Klubben ble grunnlagt i 1940 av noen gutter som ville spille fotball. Først ville de kalle seg BK Kick men det navnet var opptatt. Derfor valgte de navnet fra den hekken (häck) de brukte å spille bak.

Allsvenskan
I 1983 debuterte laget i Allsvenskan, men ble der kun én sesong. Først ti år senere, i 1993, spilte laget i Allsvenskan for andre gang. Da ble det en sjetteplass, den beste plasseringen hittil, men sesongen derpå ble det igjen nedrykk. I 1998 ble det én sesong i Allsvenskan, laget endte på en trettendeplass og det ble nedrykk. Sesongene 2000 og 2001 spilte Häcken igjen i Allsvenskan, første året ble det tolvteplass og kvalifiseringskamp mot Mjällby (9-8 sammenlagt) og i 2001 ble det trettendeplass og nedrykk. I 2005 spilte laget én sesong i Allsvenskan. De endte på tolvteplass og etter kvalifiseringskamp mot IF Brommapojkarna ble det nedrykk til Superettan.

Häcken har etter hvert blitt et stabilt lag i Allsvenskan og i 2022 vant laget serien med trener Per Mathias Høgmo.

Spillerstall 
Oppdatert 7. april 2022.

Utlånte spillere

Annet
 Publikumsrekord:
8.379 tilskuere mot IFK Göteborg 10. april 2000 på Rambergsvallen
19.205 tilskuere mot IF Elfsborg i 1981 på Ullevi
 Største seier i Allsvenskan: 4 – 0 mot Trelleborgs FF i 2001, Örgryte IS i 2005 og Gefle IF i 2006
 Største tap i Allsvenskan: 1 – 6 mot AIK i 2001
 Flest kamper for klubben: Bengt Larsson, 496 kamper

Spillere
Den kanskje mest kjente spilleren fra Häcken er Kim Källström som spilte 69 kamper i perioden 1997-2001. Han spilte 21 U21-landskamper og 131 A-landskamper.

Referanser

Eksterne lenker 
 BK Häcken – offisiell side
 Supporterklubben Getingarna
 Sektion G – supporterside

Fotballag i Sverige
Fotballag etablert i 1940
Sport i Göteborg
1940 i Sverige
Kalmar FF

Kalmar Fotbollförening er en svensk fotballklubb fra Kalmar. Klubben har vunnet den svenske cupen tre ganger og vant Allsvenskan i 2008.

Klubben ble stiftet 15. juni 1910 med navnet IF Göta, men ble ikke tatt opp i det svenske idrettsforbundet fordi navnet var opptatt. I 1912 ble de tatt opp i idrettsforbundet, da de skiftet navn til Gothia. 

Seks år senere, i 1918, gikk Gothia og Kamraterna sammen til Kalmar Idrottssällskap. Klubben byttet navn sist gang i 1927, da til Kalmar FF.

Spillerstall 
Oppdatert 8. april 2022.

Utlånte spillere

Kjente spillere
  Mats Solheim

Referanser

Eksterne lenker 
 
 Kalmar FF Fans/Kånkelberrys – supporterklubb
 Röda Bröder – supporterside

Fotballag i Sverige
Fotballag etablert i 1910
Fotbollförening
1910 i Sverige
Lappland (Sverige)

Lappland er et landskap i øvre Norrland i Nord-Sverige. Landskapet grenser til Norge i vest, til Finland i nordøst, til de svenske landskapene Norrbotten og Västerbotten i øst, og til landskapene Ångermanland og Jämtland i sør. Lappland er Sveriges største landskap og utgjør drøyt en fjerdedel av Sveriges areal. 

Lappland kalles noen ganger for «Europas siste villmark», og regnes som en del av den historiske og kulturelle regionen i Norden som er befolket av samer (Sameland).

Historie
Landskapet ble opprettet i 1752 gjennom grensesettingen av Lappmarken, og omfattet opprinnelig også store deler av Finland. Gjennom freden i Fredrikshamn i 1809, der Finland ble selvstendig, ble deler av landskapet skilt ut og utgjør idag det finske landskapet Lappland.

Svensk Lappland ble kolonisert relativt sent. Midt på 1700-tallet skal det ha vært bare 50 gårder i Lappland.

Lappland er delt mellom Västerbottens län og Norrbottens län, samt en ubefolket del i Jämtlands län. 

Landskapet har inspirert en rekke forfattere, malere og andre kunstnere, deriblant Ernst Didring.

Geografi

Fjell 
Lapplands vestlige grense går langs de skandinaviske fjellene og er for det meste et høylandsområde. I vest domineres landskapet av et fjellmassiv og i øst av høylandsplatåer. 

Omkring 47 prosent av landskapets areal ligger høyere enn 500 meter over havet. Det høyeste punktet er den sørlige fjelltoppen til Kebnekaise, som med sine 2 104 meter også er Sveriges høyeste fjelltopp. Innenfor Lappland finnes også alle 12 fjelltopper i Sverige, som befinner seg mer enn 2000 meter over havet.

Dalføret Lapporten i Abisko er noen ganger brukt som symbol på inngangen til Lappland.

Innsjøer 
Det er seksten større innsjøer i Lappland. Den største av disse er Torneträsk, som også er Sveriges syvende største innsjø og Skandinavias største fjellsjø.

Vassdrag

Flora og fauna 
Lapplands flora består for en stor del av skog (barskog og fjellbjørkeskog) og tundra.

Referanser
Lade

Lade (gammelnorsk: Hlaðir, ladested) er en liten bydel på Ladehalvøya nordøst i Trondheim. Bydelen ligger ved Trondheimsfjorden og har flere av Trondheims få strender. Bydelen har 6 000 innbyggere.

På Lade finner man kjøpesentrene City Lade, Lade Arena, samt en rekke interiørforretninger. På Lade ligger også Ringve botaniske hage, Ringve Museum, Ringve videregående skole og Lade idrettsanlegg.

Tidligere var også Norges teknisk-naturvitenskapelige universitet representert på Lade, men det tidligere universitetsbygget er nå omgjort til leilighetskompleksene «Ladeporten», «Livet på Lade» og Håkon Magnusson borettslag (tidligere «Lade ungdomsboliger» og «Startbo Lade»).

Under siste verdenskrig hadde tyske Luftwaffe flyplass for jagerfly på Lade. Flyplassdriften fortsatte i sivile hender fram til 1965. Kun en enkelt hangar står igjen som minne fra denne epoken. Landingsstripen utgjør i dag vegen Haakon VIIs gate.

Ladestien er en tursti som går langs stranda fra det gamle ladestedet (utskipingshavn for handel) under Ladehammeren til Rotvoll, Grilstad og Ranheimsfjæra .

Lade gård 
På hver sin haug i landskapet ved Lade Allé ligger Lade gård, Ringve gård, Devle gård og Leangen (Nordre) gård. Fra hver av gårdene er det vid utsikt utover sjøen. Lade gård kan føre sin historie tilbake til den gang den var hovedsete for ladejarlen. Jarlene var egentlig overherre over Hålogaland, men i løpet av tidlig vikingtid ekspanderte de sørover og la under seg også Trøndelag. Videre utover spilte de en vesentlig rolle i rikssamlingsprosessen.

Ladejarlene 
 Håkon Grjotgardsson
 Sigurd Håkonsson
 Håkon Sigurdsson
 Eirik Håkonsson
 Svein Håkonsson
 Håkon Eiriksson

Fjellrenseanlegg 
Ladehammeren renseanlegg er et fjellrenseanlegg på Lade som renser avløpsvann fra 115 000 personer i østre deler av Trondheim by. Renset avløpsvann slippes ut på 42 meters dyp i Trondheimsfjorden.

Eksterne lenker 
 
 

 
Strøk i Trondheim
Østbyen (Trondheim)
Doncaster Rovers FC

Doncaster Rovers Football Club er en engelsk fotballklubb.  Klubben ble stiftet i 1879, og ble valgt inn i The Football League i 1901. «The Rovers», som er kallenavnet til Doncaster Rovers, spiller, fra 2007, hjemmekampene sine på Keepmoat Stadium i Doncaster – klubben spilte tidligere hjemmekamper på Belle Vue. Byen Doncaster ligger i den engelske regionen Yorkshire og Humber, omtrent 35 km nordøst for Sheffield.

Spillerstall 
Oppdatert 2. oktober 2022.

Utlånte spillere

Referanser

Eksterne lenker 
 

Fotballag i England
South Yorkshire
Fotballag etablert i 1879
Sport i England i 1879
Gillingham FC

Gillingham Football Club er en engelsk fotballklubb fra byen Gillingham i Kent. Det er den eneste klubben fra Kent som spiller i The Football League. 

Klubben ble stiftet i 1893 og ble valgt inn i The Football League i 1920. Det ble utstemt av ligaen til fordel for Ipswich Towm ved slutten av 1937-38-sesongen men returnerte 12 år senere når ligaen ble utvidet fra 88 til 92 klubber. 

«The Gills», som er kallenavnet til Gillingham, spiller hjemmekampene sine på Priestfield Stadium i Gillingham.

Eksterne lenker 
 
 Spillerstall fra Transfermarkt

Fotballag i England
Kent
Fotballag etablert i 1893
Sport i England i 1893
Meshuggah

Meshuggah er et band som stammer fra Umeå i Sverige (senere flyttet de sin base til Stockholm). Meshuggah kommer av det hebraiske ordet for gal eller sinnssyk.

Bandet oppsto i 1987 med blant andre Jens Kidman og Fredrik Thordendal som er de eneste som er resterende i bandet til dags dato. Bandet gav i 1989 ut sin første EP, som fikk tittelen «Psykisk Testbild». Denne utgivelsen var mer thrash metal-orientert enn deres senere utgivelser, og var meget inspirert av det amerikanske bandet Metallica.

Senere fikk Meshuggah en mer intrikat stil i sin oppbygning av sanger. De tok i bruk avanserte rytmemønstre som ble til ved hjelp av oddetallstaktarter, taktforskyvninger og ikke minst polymetrikk og polyrytmikk. Bandet begynte også å bruke gitarer med syv strenger og oppover. Oftest brukte gitaristene åttestrengs gitarer, med to mørkere strenger. Vanligvis utstyres slike gitarer med ekstrastrenger i tonene H og F#, men siden Meshuggah alltid hadde stemt sine instrumenter et halvt trinn ned, fortsatte de med det når de fikk 8-strengersgitarer. Derfor er de to mørkeste gitarstrengenne stemt A# og F. Bandet bruker en bassgitar som kun har fem strenger. Dette fører til at gitarene ligger i samme register som bassen, noe som gjør at bassen knapt høres. 

Heavy metal-sjangeren djent er inspirert av Meshuggah.

Nåværende medlemmer er Jens Kidman (vokal), Fredrik Thordendal (lead-gitar), Mårten Hagström (rytme-gitar), Tomas Haake (trommer) og Dick Lövgren (bass).

Diskografi
Album

Contradictions Collapse – (1991)
Destroy Erase Improve – (1995)
Chaosphere – (1998)
Rare Trax – (2001)
Nothing – (2002)
Catch 33 – (2005)
ObZen – (2008)
Koloss – (2012)
The Violent Sleep of Reason – (2016) 
Immutable – (2022) 

EP-er
Meshuggah – (1989)
None – (1994)
Selfcaged – (1995)
The True Human Design – (1997)
I – (2004)

Eksterne lenker 
 

Svenske rockegrupper
Liste over norske politiske partier

Et politisk parti er en sammenslutning av personer som har et visst sammenfallende syn i politiske spørsmål og ønsker å øve innflytelse på politiske beslutninger. I et demokrati gjøres dette som oftest ved å stille til valg.

Norge er et konstitusjonelt monarki og et parlamentarisk demokrati. Dette vil si at folket styrer hvilke politiske partier som kan utforme lover og ta politiske beslutninger. Partiene i Norge vokste fram ved innføringen av parlamentarismen.

Partier på Stortinget 2021-2025

Sametingspartier 
Andre partier som er representert på Sametinget i perioden 2021–2025:

Partier representert i fylkesting 

I tillegg til stortingspartiene fikk følgende partier innvalgt representanter i ett eller flere fylkesting ved Kommunestyre- og fylkestingsvalget i Norge 2019:

Partier uten folkevalgt representasjon 
Partier som stilte til stortingsvalget 2021 uten å oppnå representasjon, og som heller ikke er representert i Sametinget eller fylkesting
 Alliansen - Alternativ for Norge
 Feministisk initiativ
 Helsepartiet
 Liberalistene (Lib)
 Norges Kommunistiske Parti (NKP)
 Piratpartiet
 Industri- og Næringspartiet (INP)
 Partiet Sentrum
 Redd Naturen (Hedmark)
 Generasjonspartiet (Akershus og Hordaland)

Lokale lister 
Andre lister som fikk innvalgt representanter ved kommunestyrevalget 2019:

Historiske partier 
 Abort-motstanderne (2005 og 2009)
 Arbeidernes kommunistparti (1973–2007)
 Arbeiderdemokratene/Radikale Folkeparti (1901–40)
 Avholdspartiet (1907–33)
 Centrum (1894–1900)
 Demokratiske Sosialister (AIK) (1973–1976)
 Den Nationale Legion (1928)
 Det Liberale Folkepartiet (DLF) (1992–2017)
 Det Liberale Folkepartiet (DLF) (1972–1988)
 Det liberale parti (1903)
 Det Politiske Parti (DPP) (2000–05)
 Direktedemokratene (DD)
 Fedrelandslaget (1925–1940)
 Fedrelandspartiet (1990–2008)
 Frisinnede Venstre (1909–45)
 Hortenpartiet (1999–2003)
 Hvit Valgallianse (1995–1997)
 Innvandrerpartiet (1998–2015)
 Kristent Samlingsparti KS (1998-2015)
 Moderate Venstre (1888–1906)
 Nasjonal Samling (1933–45)
 Naturlovpartiet (1992–2001)
 NorgesPatriotene (2007–09)
 Norsk Republikansk Allianse (2005 og 2009)
 Norges Socialdemokratiske Arbeiderparti (1921–27)
 Rettferdighetspartiet (1997)
 Rød Valgallianse (1973–2007)
 Samfundspartiet (1933–49)
 Samlingspartiet (1903–06)
 Sentrumsalliansen (2007-2009)
 Sosialistisk Folkeparti (1961–75)
 Vigrid (2008–2009)

Referanser 

 
Politiske partier
Norge
Saera Khan

Saera Tithi Khan (født 24. april 1979 i Oslo) er en norsk politiker (Ap). Hun var stortingsrepresentant fra Oslo 2005–09. Hun var vararepresentant i perioden 2001–2005. Khan var medlem av Arbeiderpartiets sentralstyre 2002–09.

Khan er født i Norge av foreldre fra Bangladesh. Hun er cand.mag. fra Universitetet i Oslo, med fagene statsvitenskap, samfunnsøkonomi, Kjønn og samfunn og Europa og integrasjon. Hun gikk på Oslo katedralskole, hvor hun var russ i 1998.

Hun var medlem av Oslo bystyre 1999–05. Hun har tidligere vært styremedlem i Oslo Ap og medlem av Kvinnenettverket i Oslo Arbeiderparti.  

I perioden 2003 til 2005 arbeidet Khan som kommunikasjonsrådgiver i Flyktninghjelpen.

I februar 2009 markerte Saera Khan seg som en motstander av å bruke hijab sammen med politiuniform.

Samtaler med spåkoner 
Høsten 2008 ble det avdekket at Saera Khan hadde ringt spåkoner gjennom teletorgtjenester for flere hundre tusen kroner med mobiltelefonen betalt av Stortinget. Da Stortinget sluttet å betale de høye telefonregningene og saken ble kjent i offentligheten, hevdet Khan først at regningene var så høye fordi hun hadde en kjæreste på utenlandsoppdrag i Forsvaret som hun hadde snakket med på satellittelefon. Dette er imot retningslinjene i Forsvaret og ble avvist av Forsvaret. Etter først å ha hevdet at hun bare ringte spåkone et par ganger, innrømmet Khan at mesteparten av telefonregningene stammet fra samtaler med spåkoner. Det kom også frem at hun hadde spurt spåkonene om politikk, f.eks. Frps oppslutning. Khan gjorde det etter dette klart at hun ikke ville ta gjenvalg til Stortinget. Hun har i ettertid sagt at hun har dekket telefonregningene og tilbakebetalt beløp som er over det som normalt bli dekket. Torsdagsklubben lagde en parodi på denne saken i en egen musikkvideo.

Stortingskomiteer 
 2005–2009 medlem i Kommunal- og forvaltningskomiteen.

Referanser

Eksterne lenker 
 
 
 

Stortingsrepresentanter 2005–2009
Stortingsrepresentanter fra Ap
Stortingsrepresentanter for Oslo
Ap-politikere i Oslo
Personer fra Oslo
Gunnar Kvassheim

Gunnar Kvassheim (født 14. juni 1953 i Egersund) er en norsk pressemann og politiker (V).

Han er høyskolekandidat i samfunnsfag fra Rogaland distriktshøgskole fra 1975, begynte å arbeide som journalist året etter. Etter en periode som direktør for miljø- og samfunnsansvar i Lyse-konsernet 2009–2010 er han ansvarlig redaktør i Dalane Tidende i Egersund fra 2010. Kvassheim var ansvarlig redaktør i samme avis i årene 1986–1997.

Lokalpolitisk var han medlem av Eigersund kommunestyre 1976–1983 og medlem av Rogaland fylkesting og fylkesutvalg 1980–1987. Kvassheim var innvalgt på Stortinget fra Rogaland 1997–2001 og 2005–2009, og fungerte som parlamentarisk leder og medlem av Stortingets energi- og miljøkomité i sin første periode. Senere var han statssekretær for statsminister Kjell Magne Bondevik 2001–2005. I denne perioden var Kvassheim sentral i utbyggingen av dobbeltsporet mellom Sandnes og Stavanger. Han var leder i Stortingets energi- og miljøkomité 2005–2009. I Venstre var han medlem av sentralstyret 1996–2008 og nestleder 1996–2001.

Referanser

Eksterne lenker 
 
 

Stortingsrepresentanter fra Venstre
Stortingsrepresentanter for Rogaland
Stortingsrepresentanter 2005–2009
Stortingsrepresentanter 1997–2001
Statssekretærer fra Venstre
Lokalpolitikere i Eigersund
Venstre-politikere i Rogaland
Norske redaktører
Journalister i norske lokalaviser
Personer fra Eigersund kommune
Bodø Arbeiderparti

Bodø Arbeiderparti er Arbeiderpartiets lokalforening i Bodø.

Bodø Arbeiderparti ble stiftet i 1914 av representanter fra Bodø Socialdemokratiske forening,
Bodø Socialdemokratiske ungdomsforening, Bodø Typografiske forening, Bodø Trearbeiderforening og Norsk Arbeidsmandsforbund, avdeling Bodø. I 1920 ble foreningen tilknyttet Nordland fylkesorganisation av Det norske Arbeiderparti (nåværende Nordland Arbeiderparti). Partiet besto fram til 1967 av Bodø og Bodin arbeiderparti, men etter sammenslåingen av kommunene ble partiet slått sammen til Bodø/Bodin Arbeiderparti, men gikk raskt over til bare Bodø Arbeiderparti.

Bodø Arbeiderpartis ledere 
 Øystein Mathisen (januar 2017 - )
  (januar 2016 - januar 2017)
  (oktober 2015 - januar 2016)
 Ida Maria Pinnerød (januar 2013 - oktober 2015)
 Hild Marit Olsen (august 2009 – januar 2013)
 Eirik Sivertsen (august 2006 – 2009)
 Eivind Undrum Jacobsen, prosjektleder ( – juni 2006)
 Tomas Norvoll
 Odd Tore Fygle

Styret i Bodø Arbeiderparti 2017-2018 
 Øystein Mathisen (leder)
 Inga-Lill Sundset (Nestleder og samepolitisk talsperson)
  (Sekretær)
  (Kvinnekontakt)
 Arild Mentzoni (Kasserer)
  (Styremedlem)
  (Styremedlem og studieleder)
  - AUF
  (Vara)
  (Vara)
  (Vara)
  (Vara)

Bodø Arbeiderpartis bystyrerepresentanter

Valgresultat ved kommunevalg
2015: 30,2 prosent
2011: 33,9 prosent
2007: 38,0 prosent
2003: 36,3 prosent
1999: 34,4 prosent
1995: 34,2 prosent
1991: 29,5 prosent
1987: 38,2 prosent
1983: 37,3 prosent
1979: 33,5 prosent
1975: 35,4 prosent
1971: 42,5 prosent
1967: 46,2 prosent
1963: 50,1 prosent
1959: 48,9 prosent
1955: 49,4 prosent
1951: 47,4 prosent
1947: 46,6 prosent
1945: 48,2 prosent

Bodø Arbeiderpartis Historie

Ordførere 

 Ida Maria Pinnerød 2015 – 
 Odd Tore Fygle 1999 – 2011
 Per Pettersen 1983 – 1995
 Olav Hagen (politiker) 1972 – 1975
 Henry Forsaa 1970 – 1971
 Birger Hals 1962 – 1969

Eksterne lenker
 Det norske Arbeiderparti
 Nordland Arbeiderparti
 Bodø Arbeiderparti

Arbeiderpartiet
Arbeidetpartiet
Politiske partier etablert i 1914
Rupert Grint

Rupert Alexander Lloyd Grint (født 24. august 1988 i Watton-at-Stone, Hertfordshire, England) er en britisk skuespiller best kjent for sin rolle som «Ronny Wiltersen» i Harry Potter-filmene. Grint har også drevet med teater og driver også med voice-overs i tillegg til at han har spilt i andre filmer utenom Harry Potter.

Karriere
Grint er eldst i en søskenflokk på fem. Før han fikk rollen i Harry Potter hadde han kun deltatt i skuespill på skolen og i sin lokale teatergruppe Top Hat Stage School i produksjoner som Peter Pan og Rumplestiltskin. Grint var bestemt på å få en rolle i Harry Potter-filmen. Han sendte inn en video av seg selv hvor han snakket om rollen som «Harry Potter», og da han var 11 år, fikk han rollen som Potters beste venn «Ronny Wiltersen». Etter den første Harry Potter-filmen, Harry Potter og De vises stein, opptrådte han som «Alan A. Allen» i den britiske komedien Gutten med prompebuksene (2002). I 2002, 2004 og 2005 fikk publikum igjen oppleve han i rollen som «Ronny Wiltersen» i Harry Potter-oppfølgerne Harry Potter og Mysteriekammeret, Harry Potter og Fangen fra Azkaban og Harry Potter og Ildbegeret

Han er også blitt kjent for voice-overs i radio og fjernsyn, og i BBC-serien Baggy Trousers opptråtte han som «Nigel Molesworth». 

Den neste filmen vi vil se han i etter Harry Potter, er i Driving Lessons med Laura Linney og Julie Walters. Den kom i 2006.

Hans favorittskuespillere inkluderer Jim Carrey og Mike Myers. I 2005 gikk Rupert ut av Richard Hale School, med eksamener i kunst og i tysk.

Priser og nominasjoner 
British Critics Circle for Beste nykommer – Nominert
Golden Satellite Awards for Fremragende nytt talent – Nominert
Empire Awards for Beste debut – Nominert
Young Artist Award for Mest lovende nykommer – Vant

Filmografi

Filmer
2013 – Postmann Pat: The Movie - Du vet at du er The One
2013 – the drummer 
2012 – Wartime Wanderers
2012 – Cross Country
2012 – Eddie the Eagle
2012 – Into the White
2011 - Harry Potter og Dødstalismanene - Del 2
2010– Harry Potter og Dødstalismanene - Del 1 
2009 – Cherrybomb 
2007 – Harry Potter og Halvblodsprinsen (film) 
2007 – Harry Potter og Føniksordenen
2006 – Driving Lessons
2005 – Harry Potter og Ildbegeret
2004 – Harry Potter og Fangen fra Azkaban
2002 – Harry Potter og Mysteriekammeret
2002 – Gutten med prompebuksene
2001 – Harry Potter og De vises stein

TV-serier
2017 – Snatch som Charlie Cavendish
2017 – Sick Note som Daniel Glass

Referanser

Eksterne lenker
 
  
 Fotogalleri
 Rupert Grint Net – Uoffisiell fanside

Engelske skuespillere
Skuespillere i Harry Potter-filmer
Personer fra Harlow
Bodø Fremskrittsparti

Bodø Fremskrittsparti er Fremskrittspartiets lokallag i Bodø.

Bodø Fremskrittspartis ledere 
Øystein Gudbrandsen Wik (oktober 2009 – d.d.)
Jonny Gulbrandsen (juni 2008 – oktober 2009)
Eldar Øvereng (november 2007 – juni 2008)
Tor Olsen (oktober 2005 – november 2007)
Gunnar Aasen (oktober 2004 – oktober 2005)
Tom Cato Karlsen (oktober 2002 – oktober 2004)

Bodø Fremskrittspartiets lokallagsstyre

Bodø Fremskrittspartis bystyrerepresentanter

Valgresultat ved kommunevalg
2019: 11,3 prosent
2015: 9,5 prosent
2011: 22,2 prosent
2007: 24,4 prosent
2003: 16,0 prosent
1999: 8,5 prosent

Eksterne lenker
 Bodø Fremskrittspartis nettside 

Fremskrittspartiet
Fremskrittspartiet
Øystein Gudbrandsen Wik

Øystein Gudbrandsen Wik (født 29. april 1973) er en norsk lokalpolitiker (FrP). Han sitter i Bodø bystyre.

Wik er Bodø Fremskrittspartis representant i bystyrets kontrollkomité, hvor han sitter som leder, og han sitter nå i bystyret i sin tredje periode for Fremskrittspartiet. 

Wik jobber til daglig som markedssjef i Bodø Boligbyggerlag.

Eksterne lenker 
 

Lokalpolitikere i Bodø
FrP-politikere i Nordland
Bodø Venstre

Bodø Venstre er Venstres lokalforening i Bodø.

Ledere
 Randi Olsen (nåværende)
 Bjørg Jenssen (2007–2008)

Bystyrerepresentanter 
 2019-2023 Lars Petter Rekkedal & Ida Gudding Johnsen
 2015-2019: Ida Gudding Johnsen
 2007-2011: Terje Cruickshank (Gruppeleder), Logistikkoordinator
 2003-2007: Kirsten Limstrand (Gruppeleder), Førstelektor i pedagogikk

Valgresultat ved kommunevalg
 2019: 4,3 %
 2015: 3,2 %
 2011: 3,2 %
 2007: 3,1 %
 2003: 2,3 %
 1999: 3,1 %

Referanser

Eksterne lenker 
 Bodø Venstres nettsider

Venstre
Venstre
Bodø Senterparti

Bodø Senterparti er Senterpartiets lokalforening i Bodø.

Bodø Senterpartis ledere 
Leder: Lisa Marshall

Bodø Senterpartis bystyrerepresentanter 

2019-2023:
Ola Smeplass (varaordfører)
Ingrid Lien
Svein Møllersen
Lisa Marshall

Valgresultat ved kommunevalg
2019: 9,9 prosent
2015: 3.3 prosent
2011: 2,9 prosent
2003: 4,4 prosent
1999: 5,5 prosent

Referanser

Eksterne lenker 
 Bodø Senterparti
 https://valgresultat.no
 https://web.archive.org/web/20180123073029/http://politikk.bodo.kommune.no/bystyret/category207.html

Senterpartiet
Senterpartiet